PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2000/ZK/1/1/144	Bratislava 01.06.2000

	Protimonopolný úrad Slovenskej republiky, I. výkonný odbor, v správnom konaní začatom na návrh podnikateľa Heineken Slovensko, a.s., Štefánikova 79,     949 01 Nitra v zastúpení JUDr. Milan Banas, komerčný právnik, Jurigovo námestie 13, 841 05 Bratislava vo veci posúdenia dohody obmedzujúcej súťaž (negatívny atest) uzatvorenej medzi podnikateľom ZLATÝ BAŽANT a.s. HURBANOVO, Novozámocká 2, 947 01 Hurbanovo a podnikateľom Albert Kováč - AGENTÚRA MELISA-MODELS, Osloboditeľov 13, 066 01 Humenné takto 

					rozhodol:

	na základe § 12 ods. 4 písm.c) zákona č. 188/1994 Z.z. o ochrane hospodárskej súťaže v znení neskorších predpisov správne konanie zastavuje, nakoľko dôvod konania odpadol.

Odôvodnenie:

	Protimonopolný úrad Slovenskej republiky, I. výkonný odbor (ďalej len „úrad“) obdržal dňa 07.02.2000 žiadosť spoločnosti Heineken Slovensko, a.s., Štefánikova 79, 949 01 Nitra v zastúpení JUDr. Milan Banas, komerčný právnik, Jurigovo námestie 13, 841 05 Bratislava (ďalej len „Heineken“) o vydanie rozhodnutia, či dohoda obmedzujúca súťaž - „Zmluva o značkovej reštaurácii“ (ďalej len „Zmluva“) uzatvorená medzi podnikateľom ZLATÝ BAŽANT a.s. HURBANOVO, Novozámocká 2, 947 01 Hurbanovo (ďalej len „Zlatý bažant“) a podnikateľom Albert Kováč - AGENTÚRA MELISA-MODELS (ďalej len „Albert Kováč“) spĺňa podmienky stanovené v § 5 zákona č. 188/1994 Z.z. o ochrane hospodárskej súťaže v znení neskorších predpisov (ďalej len „zákon“). 

	 Podnikateľ Albert Kováč podnikal na základe Živnostenského oprávnenia-Živnostenského listu, ev. č. Žo:1997/12206/00000 zo dňa 30.01.1997, Koncesnej listiny, ev. č. Žo: 1998/27399/00000 zo dňa 22.09.1999, ktoré udelil Okresný úrad Humenné.

	V priebehu konania o negatívnom ateste Zmluvy, po vyžiadaní podkladov a po obdržaní výpisu zo živnostenského registra Okresného úradu v Humennom, Odbor živnostenský a ochrany spotrebiteľa podnikateľa Alberta Kováča úrad zistil nasledovnú skutočnosť:

	Rozhodnutím o zrušení živnostenského oprávnenia ev. č.: Žo - 2000/17887/00000, ktoré sa  dňa 13. marca 2000 stalo právoplatným a vykonateľným, vydaného Okresným úradom v Humennom bolo Živnostenské oprávnenie podnikateľa Albert Kováč zrušené v celom rozsahu.

	Nakoľko úrad v konaní o negatívnom ateste posudzuje právoplatné zmluvy a napriek tomu, že predmetná Zmluva bola právoplatne uzatvorená, druhá zmluvná strana- podnikateľ Albert Kováč s právoplatnosťou odo dňa 13. marca 2000 nie je podnikateľom v zmysle § 2  ods. 1 písm. a) zákona a nevzťahuje sa na neho pôsobnosť zákona.

	V zmysle § 2 ods. 1 písm. a)  zákona sa tento zákon vzťahuje na podnikateľov, iné fyzické a právnické osoby, ktoré vykonávajú hospodársku činnosť a ich združenia (ďalej len „podnikatelia“).

	Na základe skutočnosti, že pôsobnosť zákona sa nevzťahuje na podnikateľa Alberta Kováča (ako zmluvná stranu Zmluvy) úrad rozhodol tak, ako je uvedené vo výroku tohto rozhodnutia.

Poučenie:

	Podľa § 61 ods. 1 zákona č. 71/1967 Zb. o správnom konaní proti tomuto rozhodnutiu možno podať na Protimonopolný úrad Slovenskej republiky, I. výkonný odbor v lehote 15 dní odo dňa oznámenia tohto rozhodnutia rozklad. Včas podaný rozklad má odkladný účinok.

								Ing. Ján Matuský
							riaditeľ I. výkonného odboru

Rozhodnutie sa doručí:

1.	JUDr. Milan Banas
	komerčný právnik
	Jurigovo námestie 13
	841 05 Bratislava

2.	Albert Kováč
	Albert Kováč - AGENTÚRA MELISA-MODELS
	Osloboditeľov 13
	066 01 Humenné